
Obrazloženje prijedloga izvještaja o izvršenju financijskog plana 
Arheološkog muzeja Narona za razdoblje od 1. siječnja do 30. lipnja 2026.

I. UVOD
Na temelju članka 76. stavka 3. i članka 81. stavka 3. Zakona o proračunu (Narodne novine, br. 144/21) te Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, br. 85/23), izrađen je Prijedlog polugodišnjeg izvještaja o izvršenju financijskog plana AMN (dalje u tekstu: AMN) za razdoblje od 1. siječnja do 30. lipnja 2026. godine.
Izvještaj prati izvršenje financijskog plana i prikazuje ostvarenje prihoda i primitaka te izvršenje rashoda i izdataka prema njihovim vrstama, izvorima financiranja i iznosima. Polugodišnji izvještaj sastoji se od općeg dijela, posebnog dijela i obrazloženja. Opći dio sadrži sažetak računa prihoda i rashoda, račun prihoda i rashoda prema ekonomskoj klasifikaciji, izvještaj prema izvorima financiranja, račun financiranja te izvještaj prema funkcijskoj klasifikaciji.
Račun financiranja nije sadržajno iskazan jer Muzej u promatranom razdoblju nije ostvario primitke od financijske imovine i zaduživanja niti je imao izdatke za financijsku imovinu i otplate zajmova. 
Sukladno članku 42. stavku 1. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23), obrazloženje polugodišnjeg izvještaja o izvršenju financijskog plana sastoji se od obrazloženja općeg dijela izvještaja.
II. ZAKONSKI OKVIR
· Zakon o proračunu (Narodne novine, br. 144/21)
· Pravilnik o polugodišnjem i godišnjem izvještaju o izvršenju proračuna i financijskog plana (Narodne novine, br. 85/23)
· Pravilnik o proračunskom računovodstvu i Računskom planu (Narodne novine, br. 158/23 i 154/24)
· Pravilnik o planiranju u sustavu proračuna (Narodne novine, br. 1/24)
· Pravilnik o proračunskim klasifikacijama (Narodne novine, br. 4/24 i 122/25).
Obveza izrade izvještaja o izvršenju proizlazi iz činjenice da je financijski plan donesen na razini proračunskog korisnika i usvojen od njegova upravljačkog tijela. Izvještaj o izvršenju pokazuje u kojoj su mjeri u promatranom razdoblju ostvareni planirani prihodi i izvršeni planirani rashodi. Prijedlog polugodišnjeg izvještaja dostavlja se Upravnom vijeću AMN radi razmatranja i usvajanja.
III. OBRAZLOŽENJE OPĆEG DIJELA
1. Sažetak računa prihoda i rashoda
U razdoblju od 1. siječnja do 30. lipnja 2026. godine ostvareni su prihodi poslovanja u iznosu od 252.048,95 EUR, odnosno 8,76 % izvornog plana za 2026. godinu. U istom razdoblju izvršeni su rashodi u ukupnom iznosu od 231.259,59 EUR, što predstavlja 8,04 % plana. Ostvaren je višak prihoda nad rashodima u iznosu od 20.789,36 EUR.
U usporedbi s istim razdobljem 2025. godine prihodi su znatno niži, prvenstveno zbog toga što je u prethodnoj godini ostvaren visok iznos prihoda iz nadležnog proračuna za financiranje izgradnje Lapidarija. Isti razlog objašnjava i znatno niže ukupne rashode u 2026. godini. Kada se izdvoje kapitalna ulaganja, rashodi poslovanja u 2026. godini iznose 229.892,78 EUR i niži su za 4,38 % u odnosu na usporedno razdoblje 2025. godine.
Tablica 1. Sažetak prihoda i rashoda (EUR)
	Opis
	30. 6. 2025.
	Plan 2026.
	30. 6. 2026.
	Indeks 2026./2025.
	Izvršenje plana

	Prihodi poslovanja
	1.659.533,17
	2.877.806,00
	252.048,95
	15,19 %
	8,76 %

	Rashodi poslovanja
	240.426,72
	703.856,00
	229.892,78
	95,62 %
	32,66 %

	Rashodi za nefinancijsku imovinu
	1.415.757,80
	2.173.950,00
	1.366,81
	0,10 %
	0,06 %

	Ukupni rashodi
	1.656.184,52
	2.877.806,00
	231.259,59
	13,96 %
	8,04 %



Prijenos sredstava iz prethodne godine iznosi 123.345,86 EUR. Uvećan za višak prihoda nad rashodima ostvaren u prvom polugodištu 2026. godine, prijenos sredstava u sljedeće razdoblje iznosi 144.135,22 EUR što odgovara stanju novčanih sredstava na žiro računu i blagajni na dan 30. lipnja 2026. 
2. Račun prihoda i rashoda prema ekonomskoj klasifikaciji
a) Prihodi
Ukupno ostvareni prihodi, bez prenesenih sredstava iz prethodne godine, iznose 252.048,95 EUR. U odnosu na isto razdoblje 2025. godine ostvareno je 15,19 % prošlogodišnjeg iznosa, odnosno smanjenje iznosi 1.407.484,22 EUR. U odnosu na izvorni plan (bez donosa) za 2026. godinu prihodi su ostvareni 8,76 %. Nisko ukupno izvršenje plana posljedica je strukture plana, u kojem najveći udio čine sredstva planirana za kapitalnu investiciju, a čija realizacija u ovom izvještajnom razdoblju 2026. godine nije provedena u opsegu u kojem je u 2025. godine.
Skupina 63 - Pomoći iz inozemstva i od subjekata unutar općeg proračuna
Prihodi skupine 63 ostvareni su u iznosu od 2.700,00 EUR, što čini 8,27 % plana od 32.642,00 EUR. U odnosu na isto razdoblje prethodne godine niži su za 25.266,88 EUR, odnosno ostvareno je 9,65 % prošlogodišnjeg iznosa. U 2025. godini ova je skupina bila znatno viša zbog primitka sredstava Hrvatskog zavoda za zapošljavanje za sufinanciranje plaće pripravnika. U 2026. godini nije bilo usporedivog priljeva iz HZZ-a, dok su ostvarene tekuće pomoći proračunskih korisnika iz proračuna koji Muzeju nije nadležan u iznosu od 2.700,00 EUR, to su sredstava Dubrovačko neretvanske županije i Grada Metkovića namijenjena za financiranje programa u 2026. godini. Ostvarenje pomoći ovisi o odobrenju i dinamici provedbe pojedinih programa te nije ravnomjerno raspoređeno tijekom godine.
Skupina 64 - Prihodi od imovine
Prihodi od financijske imovine ostvareni su u iznosu od 0,63 EUR i odnose se na kamate na sredstva po viđenju. Izvršenje predstavlja 31,50 % godišnjeg plana od 2,00 EUR. Zbog neznatnog apsolutnog iznosa ova skupina nema materijalan utjecaj na ukupno ostvarenje prihoda.
Skupina 65 - Prihodi od upravnih i administrativnih pristojbi, pristojbi po posebnim propisima i naknada
Prihodi skupine 65 ostvareni su u iznosu od 20.813,90 EUR, odnosno 53,23 % godišnjeg plana od 39.100,00 EUR. U odnosu na isto razdoblje 2025. godine viši su za 2.572,84 EUR ili 14,10 %. Prihodi se evidentiraju na odjeljku 6526 Ostali nespomenuti prihodi, a odnose se na prihode od prodaje ulaznica. Ostvarenje iznad polovice godišnjeg plana ukazuje na urednu dinamiku naplate i povoljno kretanje muzejske posjećenosti u ovom izvještajnom razdoblju. Konačno godišnje ostvarenje ovisit će i o turističkoj sezoni, tijekom koje se uobičajeno ostvaruje značajan dio prihoda od ulaznica.
Skupina 66 - Prihodi od prodaje proizvoda i robe te pruženih usluga i prihodi od donacija
Prihodi skupine 66 ostvareni su u iznosu od 15.140,49 EUR, odnosno 51,32 % plana od 29.500,00 EUR. U odnosu na isto razdoblje prethodne godine veći su za 442,27 EUR ili 3,01 %, što pokazuje stabilnost vlastitih prihoda Muzeja. Od prodaje proizvoda i robe ostvareno je 11.495,99 EUR, što je za 330,95 EUR ili 2,96 % više nego u istom razdoblju prethodne 2025. godine. Prihodi od pruženih usluga iznose 3.644,50 EUR i viši su za 111,32 EUR ili 3,15 %. Ova skupina obuhvaća prihode od stručnog vodstva i druge usluge povezane s osnovnom djelatnošću Muzeja. 
Skupina 67 - Prihodi iz nadležnog proračuna
Prihodi iz nadležnog proračuna ostvareni su u iznosu od 213.393,93 EUR, odnosno 7,69 % plana od 2.776.562,00 EUR. U odnosu na isto razdoblje 2025. godine niži su za 1.385.232,29 EUR. Razlog smanjenja nije smanjenje financiranja redovne djelatnosti, nego izostanak visokih kapitalnih prihoda koji su prethodne godine bili povezani s izgradnjom Lapidarija.
Prihodi na odjeljku 6711, namijenjeni financiranju rashoda poslovanja, ostvareni su u iznosu od 212.027,12 EUR, što je za 17.345,00 EUR ili 8,91 % više nego u istom razdoblju 2025. godine. Navedeni prihodi financiraju plaće, doprinose, materijalne i financijske rashode te druge troškove redovne djelatnosti. Prihodi na odjeljku 6712, namijenjeni financiranju nabave nefinancijske imovine, iznose 1.366,81 EUR, dok su u prošlogodišnjem izvještajnom razdoblju iznosili 1.403.944,10 EUR. U 2026. godini financirana je nabava uredske opreme i namještaja, bez kapitalne realizacije vezane uz izgradnju Lapidarija planirane za 2026..
Tablica 2. Ostvarenje prihoda po skupinama (EUR)
	Opis
	30. 6. 2025.
	Plan 2026.
	30. 6. 2026.
	Indeks 2026./2025.
	Izvršenje plana

	Ukupni prihodi
	1.659.533,17
	2.877.806,00
	252.048,95
	15,19 %
	8,76 %

	63 Pomoći
	27.966,88
	32.642,00
	2.700,00
	9,65 %
	8,27 %

	64 Prihodi od imovine
	0,79
	2,00
	0,63
	79,75 %
	31,50 %

	65 Prihodi po posebnim propisima
	18.241,06
	39.100,00
	20.813,90
	114,10 %
	53,23 %

	66 Prodaja proizvoda, robe i usluga
	14.698,22
	29.500,00
	15.140,49
	103,01 %
	51,32 %

	67 Prihodi iz nadležnog proračuna
	1.598.626,22
	2.776.562,00
	213.393,93
	13,35 %
	7,69 %



b) Rashodi
U promatranom razdoblju izvršeni su ukupni rashodi u iznosu od 231.259,59 EUR, odnosno 8,04 % izvornog plana od 2.877.806,00 EUR. U usporedbi s istim razdobljem 2025. godine ukupni rashodi niži su za 1.424.924,93 EUR, prvenstveno zbog izostanka visokih kapitalnih rashoda za izgradnju Lapidarija. Rashodi poslovanja iznose 229.892,78 EUR, odnosno 32,66 % plana rashoda poslovanja, i manji su za 10.533,94 EUR ili 4,38 % u odnosu na isto razdoblje prethodne godine.
Skupina 31 - Rashodi za zaposlene
Rashodi za zaposlene izvršeni su u iznosu od 159.003,74 EUR, odnosno 44,09 % plana od 360.594,00 EUR. U odnosu na isto razdoblje 2025. godine veći su za 5.079,42 EUR ili 3,30 %. Plaće za redovan rad iznose 133.931,25 EUR i više su za 6,62 %, dok doprinosi za obvezno zdravstveno osiguranje iznose 21.847,49 EUR i viši su za 5,41 %. Ostali rashodi za zaposlene iznose 3.225,00 EUR i manji su za 57,49 %. Kretanje rashoda za plaće i doprinose povezano je s važećim osnovicama, koeficijentima i pravima zaposlenika, dok ostali rashodi ovise o dinamici isplate pojedinih materijalnih prava tijekom godine.
Skupina 32 - Materijalni rashodi
Materijalni rashodi izvršeni su u iznosu od 70.199,69 EUR, odnosno 20,61 % plana od 340.562,00 EUR. U odnosu na isto razdoblje 2025. godine niži su za 15.683,58 EUR ili 18,26 %. Smanjenje je rezultat različite dinamike programskih aktivnosti i nižih troškova materijala, održavanja i drugih usluga.
Naknade troškova zaposlenima (podskupina 321) iznose 7.871,54 EUR i niže su za 6,02 %. Službena putovanja izvršena su u iznosu od 1.318,88 EUR, naknade za prijevoz u iznosu od 4.784,66 EUR, a stručno usavršavanje zaposlenika u iznosu od 1.768,00 EUR. Povećanje troškova stručnog usavršavanja povezano je s potrebom kontinuiranog stručnog razvoja zaposlenika, dok su troškovi službenih putovanja niži nego u usporednom razdoblju.
Rashodi za materijal i energiju (podskupina 322) iznose 22.423,53 EUR i niži su za 25,62 %. Uredski materijal i ostali materijalni rashodi iznose 2.456,93 EUR, materijal i sirovine 10.189,56 EUR, a energija 9.584,49 EUR. Rashodi za energiju viši su za 13,38 %, dok su rashodi za materijal i sirovine te uredski materijal niži u odnosu na prethodnu godinu. Materijal i sirovine najvećim se dijelom odnose na robu i materijal potreban za rad muzejske suvenirnice i redovno poslovanje.
Rashodi za usluge (podskupina 323) iznose 37.973,13 EUR i niži su za 14,39 %. Najznačajnije stavke su intelektualne i osobne usluge u iznosu od 11.989,65 EUR, ostale usluge u iznosu od 10.989,69 EUR, usluge tekućeg i investicijskog održavanja u iznosu od 4.863,60 EUR te zakupnine i najamnine u iznosu od 3.917,52 EUR. Usluge održavanja niže su za 66,58 %, dok su ostale usluge više za 45,35 %. Promjene proizlaze iz sadržaja i vremenskog rasporeda programskih i redovnih aktivnosti u pojedinoj godini.
Ostali nespomenuti rashodi poslovanja (podskupina 329) iznose 1.931,49 EUR i niži su za 35,67 %. Obuhvaćaju naknade ostalih troškova za rad upravnog vijeća, premije osiguranja, reprezentaciju, članarine, pristojbe i ostale nespomenute rashode. Iako su naknade za troškove službenog puta upravnog vijeća povećane, ukupna podskupina smanjena je zbog nižih rashoda za osiguranje i reprezentaciju.
Skupina 34 - Financijski rashodi
Financijski rashodi izvršeni su u iznosu od 689,35 EUR, odnosno 25,53 % plana od 2.700,00 EUR. U cijelosti se odnose na bankarske usluge i usluge platnog prometa. U odnosu na isto razdoblje 2025. godine veći su za 70,22 EUR ili 11,34 %. 
Skupina 41 - Rashodi za nabavu neproizvedene dugotrajne imovine
U prvom polugodištu 2026. godine nije bilo rashoda za nabavu neproizvedene dugotrajne imovine. Plan za ovu skupinu iznosi 100,00 EUR. U usporednom razdoblju prethodne godine evidentirano je 1.874,95 EUR na ostalim pravima.
Skupina 42 - Rashodi za nabavu proizvedene dugotrajne imovine
Rashodi skupine 42 izvršeni su u iznosu od 1.366,81 EUR, odnosno 0,06 % plana od 2.173.850,00 EUR. Iznos se odnosi na nabavu uredske opreme i namještaja. U istom razdoblju prethodne 2025. godine rashodi ove skupine iznosili su 1.413.882,85 EUR, od čega se najveći dio odnosio na izgradnju Lapidarija. Stoga znatno smanjenje u 2026. godini proizlazi iz završetka glavne faze kapitalne investicije, a ne iz smanjenja opsega redovnog poslovanja Muzeja.
Tablica 3. Izvršenje rashoda po skupinama (EUR)
	Opis
	30. 6. 2025.
	Plan 2026.
	30. 6. 2026.
	Indeks 2026./2025.
	Izvršenje plana

	Ukupni rashodi
	1.656.184,52
	2.877.806,00
	231.259,59
	13,96 %
	8,04 %

	3 Rashodi poslovanja
	240.426,72
	703.856,00
	229.892,78
	95,62 %
	32,66 %

	31 Rashodi za zaposlene
	153.924,32
	360.594,00
	159.003,74
	103,30 %
	44,09 %

	32 Materijalni rashodi
	85.883,27
	340.562,00
	70.199,69
	81,74 %
	20,61 %

	34 Financijski rashodi
	619,13
	2.700,00
	689,35
	111,34 %
	25,53 %

	4 Nefinancijska imovina
	1.415.757,80
	2.173.950,00
	1.366,81
	0,10 %
	0,06 %

	41 Neproizvedena dugotrajna imovina
	1.874,95
	100,00
	0,00
	0,00 %
	0,00 %

	42 Proizvedena dugotrajna imovina
	1.413.882,85
	2.173.850,00
	1.366,81
	0,10 %
	0,06 %



3. Prihodi i rashodi prema izvorima financiranja
U Tablici 4. prikazan je pregled ostvarenih prihoda i izvršenih rashoda po pojedinim izvorima financiranja, uključujući i prijenos sredstava iz prethodnih godina. Razlika između ostvarenih prihoda i izvršenih rashoda tekuće godine, uvećana za raspoloživa sredstva iz prijenosa sredstava iz prethodnih godina, predstavlja stanje raspoloživih novčanih sredstava na žiro računu i blagajni AMN na dan 30. lipnja 2026. godine, koje iznosi 144.135,22 EUR.
Prihodi AMN u razdoblju od 1. siječnja do 30. lipnja 2026. godine ostvareni su iz više izvora financiranja. Najveći udio čine sredstva iz izvora 11 – Opći prihodi i primici, ostvarena u iznosu od 213.393,93 EUR, koja su namijenjena financiranju redovne i programske djelatnosti Muzeja.
Iz izvora 31 – Vlastiti prihodi ostvareni su prihodi u iznosu od 15.141,12 EUR, iz izvora 43 – Prihodi za posebne namjene ostvareno je 20.813,90 EUR, dok su iz izvora 52 – Pomoći ostvareni prihodi u iznosu od 2.700,00 EUR. Ukupno ostvareni prihodi u izvještajnom razdoblju iznose 252.048,95 EUR. Uključujući i prijenos sredstava iz ranijih godina po izvorima kako je priloženo u tablici te izvršenjem, ukupno raspoloživa sredstva prihodi iznose 375.394,81 EUR.
Rashodi su izvršeni sukladno planiranoj dinamici poslovanja. Rashodi financirani iz prihoda tekuće godine iznose ukupno 228.502,64 EUR, od čega se 213.072,68 EUR odnosi na rashode financirane iz izvora 11, 11.720,23 EUR iz izvora 31, 2.009,73 EUR iz izvora 43 te 1.700,00 EUR iz izvora 52. Zajedno sa prijenosom sredstava iz ranijih godina po izvorima kako je priloženo u tablici te izvršenjem iz prijenosa, ukupno izvršeni rashodi iznose 231.259,59 EUR.
Tablica 4. Pregled ostvarenih prihoda, izvršenih rashoda i raspoloživih sredstava po izvorima financiranja na dan 30. lipnja 2026. godine
	Izvor
	Prihodi 2026.
	Rashodi 2026.
	Stanje 30.6.2026. g.
	Napomena

	11 Opći prihodi i primici
	213.393,93
	213.072,68
	321,25
	Redovno financiranje iz nadležnog proračuna 2026. g.

	31 Vlastiti prihodi
	15.141,12
	11.720,23
	3.420,89
	Razlika vlastitih prihoda i rashoda tekuće 2026. g.

	31 Vlastiti prihodi – prijenos sredstava iz prethodnih godina
	46.016,55
	2.648,96
	43.367,59
	Neutrošena sredstva prenesena iz prethodnih godina

	43 Prihodi za posebne namjene
	20.813,90
	2.009,73
	18.804,17
	Razlika prihoda i rashoda iz ulaznica tekuće godine

	43 Prihodi za posebne namjene – prijenos sredstava iz prethodnih godina
	77.221,32
	0,00
	77.221,32
	Neutrošena sredstva prenesena iz prethodnih godina

	52 Pomoći
	2.700,00
	1.700,00
	1.000,00
	Razlika Prihoda i rashoda iz Pomoći JLPRS za programske i druge namjene tekuće godine

	52 Pomoći – prijenos sredstava iz prethodnih godina
	107,99
	107,99
	0,00
	Neutrošena sredstva prenesena iz prethodnih godina

	SVEUKUPNO
	375.394,81
	231.259,59
	144.135,22
	


4. Funkcijska klasifikacija
Svi rashodi AMN u iznosu od 231.259,59 EUR razvrstani su u funkciju 08 Rekreacija, kultura i religija, odnosno podfunkciju 0820 Kultura. Funkcijska klasifikacija prikazuje namjenu rashoda, pa ukupan iznos odgovara ukupnim rashodima iskazanima u Sažetku i Računu prihoda i rashoda.
5. Stanje novčanih sredstava i prijenos u sljedeće razdoblje
Stanje novčanih sredstava na žiro računu i blagajni na početku godine iznosi 125.010,24 EUR, a na kraju ovog izvještajnog razdoblja  144.135,22 EUR. po izvorima kako slijedi: 
Tablica 5. Stanje novčanih sredstava
	Izvor
	Sredstva prethodnih godina
	Raspoloživi prihodi tekuće godine na kraju izvještajnog razdoblja
	Ukupno raspoloživo na kraju izvještajnog razdoblja 30. 6. 2026.

	11 Opći prihodi i primici
	0,00
	321,25
	321,25

	31 Vlastiti prihodi
	43.367,59
	3.420,89
	46.788,48

	43 Prihodi za posebne namjene
	77.221,32
	18.804,17
	96.025,49

	52 Pomoći
	0,00
	1.000,00
	1.000,00

	UKUPNO
	121.588,91
	23.546,31
	144.135,22



Na izvoru 11 raspoloživo stanje iznosi 321,25 EUR. Sredstva su utrošena početkom srpnja 2026. Na izvoru 31 raspoloživo je 46.788,48 EUR, od čega se 43.367,59 EUR odnosi na prijenos sredstva iz ranijih godina, a 3.420,89 EUR na povećanje raspoloživog stanja u promatranom razdoblju. Na izvoru 43 raspoloživo je 96.025,49 EUR, od čega se 77.221,32 EUR odnosi na prijenos sredstava iz prethodne godine, a 18.804,17 EUR ostvareno kao povećanje raspoloživih sredstava u ovom izvještajnom razdoblju. Na izvoru 52 raspoloživo je 1.000,00 EUR. Sredstva će se koristiti za  provedbu planiranih programskih aktivnosti u drugom izvještajnom razdoblju 2026. godine.

KLASA: 611-05/26-04/2
UR.BROJ: 2117-10-5-26-340
Vid, 30. srpnja 2026. godine.

Ravnatelj:

__________________________
mr. sc. Toni Glučina

